डाॅ. अंबेडकर के परि-निर्वाण दिवस को समर्पित साक्षरता कैंप लगाया
जिलाकानूनी सेवाएं अथारिटी शहीद भगत सिंह नगर, एनजीओ लेबर हैल्पलाइन राहों सोशल वेलफेयर एंड वरशिप सोसायटी राहों की तरफ से स्थानीय डा. अंबेडकर कम्यूनिटी सेंटर में डा. अम्बेडकर जी के प्री निर्वाण दिवस को समर्पित किरत कानून भलाई स्कीमों के बारे में साक्षरता कैंप आयोजित किया गया।
इस कैंप में उपस्थित हुए लोगों को संबोधित करते हुए प्रो. बीएस बल्ली सेवा मुक्त जिला लोक संपर्क अफसर ने कहा कि मनुष्य का हर क्षेत्र में ज्ञानवान होना जरूरी है। अज्ञानता आर्थिक सामाजिक गैर बराबरी के लिए जिम्मेवार है।
उन्होंने कहा कि साक्षरता मिशन को पूरा करने के लिए सभी लोगों को सहयोग बहुत जरूरी है ताकि सभी लोग साक्षर हो सकें और अनपढ़ता की बुराई को हमेशा के लिए दूर किया जा सके। अथारिटी के पैरा लीगल वालंटीयर बलदेव भारती ने निर्माण मजदूर भलाई कानून 1996, राष्ट्रीय देहाती रोजगार गारंटी (मनरेगा) कानून 2005 मुफ्त कानूनी सेवाओं के बारे में जानकारी दी। उन्होंने कहा िक लोग मुफ्त कानूनी सेवाओं का लाभ लेकर अपनी समस्याओं का हल कर सकते हैं और अन्य सुविधाओं के इस्तेमाल से अपने सभी काम आसानी से पूरे कर सकते हैं।
इस कैंप दौरान 283 निर्माण किरतियों मनरेगा मजदूरों ने विभिन्न भलाई स्कीमों के तहत अपनी अर्जियों की प्रक्रिया भी मुकम्मल की। इस कैंप दौरान दौरान परमजीत सिंह बाजवा, राजपाल पप्पू, अजीत राए माही, भगत तरसेम लाल, तरसेम चुंबर, सिमरनजोत कौर, जसकरनजोत कौर, गुरबचन, मेजर मेहंदीपुर, शिंदरपाल, परमजीत, बलवीर, मोहन सिंह और शहर के अन्य गणमान्य भी भारी संख्या में उपस्थित रहे।
hin_Deva hin_Deva hin_Deva hin_Deva hin_Deva